Majalisa ta amince da kaddamar da kasafin kudin 2018 a makon gobe ▷ NAIJA.NG
Majalisa ta amince da kaddamar da kasafin kudin 2018 a makon gobe
- Shugaban Majalisar Dattawan Najeriya, Bukola Saraki da na Majalisar Wakilai, Yakubu Dogara sun bayyana yiwuwar amince wa da kasafin kudi na 2018 nan da makon gobe bayan wata ganawa da suka yi da shugaba Muhammadu Buhari a wannan Litinin
Shugaban Majalisar Dattawan Najeriya, Bukola Saraki da na Majalisar Wakilai, Yakubu Dogara sun bayyana yiwuwar amince wa da kasafin kudi na 2018 nan da makon gobe bayan wata ganawa da suka yi da shugaba Muhammadu Buhari a wannan Litinin.
DUBA WANNAN: Turkiyya: Turawa mahaukata ne da suke kira ayi wa Al-Qurani kwaskwarima
Shugabannin biyu sun yi ganawar ta sirri da Buhari a fadarsa ta Aso Rock da ke birnin tarayya Abuja a wannan Litinin, in da suka shafe tsawon minti 30 suna tattaunawa.
A yayin zantawa da manema labarai bayan ganawar, Saraki ya ce, suna fatan za a kaddamar da kasafin kudin a cikin wannan makon kafin amincewa da shi a makon gobe.
Wannan dai na zuwa ne bayan cika watanni 6 da Buhari ya gabatar da kasafin kudin ga Majalisar kasar, amma har yanzu Majalisar ta kasa amince da shi, lamarin da ya haifar da matsaloli da dama da kuma hana aiwatar da harkokin gwamnati.
Tuni 'yan Najeriya suka fara cece-kuce kan abin da suka kira zagon kasar da Majalisar ke yiwa bangaren zartarwa kamar yadda za ku ji a rahoton da wakilinmu Muhammad Kabir Yusuf ya aiko mana daga Abuja.
Hausa News Muhammadu Buhari
The richest artist in Nigeria Fuel scarcity in Nigeria Science courses DPR shortlisted candidates Nigerian ankara styles catalogue
Dalilin da yasa Saraki da Tambuwal ke fushi da Tinubu - Onuchie
Fallasa: Abinda ya sa Tinubu ke goyon bayan Buhari - Saraki
Yaki da ta'addanci: Soji sun ragargaji 'yan ta'addan makiyaya a Benue